text: কুমুদিনী হাসপাতালটি টাঙ্গাইল অবস্থিত একটি বেসরকারী হাসপাতাল। যা কুমুদিনী কল্যাণ ট্রাস্ট দ্বারা পরিচালনা করা হয়। হাসপাতালটি ট্রাস্টের অর্থায়নে বিনামূল্যে স্বাস্থ্যসেবা প্রদান করে।
  
  অবস্থান 
  কুমুদিনী হাসপাতালটি লৌহজং নদীর তীরবর্তী  টাঙ্গাইল জেলার মির্জাপুর উপজেলায় অবস্থিত।
  
  ইতিহাস 
  ১৯৩৮ সালে রণদাপ্রসাদ সাহা নামক এক ব্যক্তি হাসপাতালটি প্রতিষ্ঠা করেছিলেন। তিনি তার মাতার নামে কুমুদিনী হাসপাতাল নামকরণ করেছিলেন। ১৯৪৪ সালের ২৭ জুলাই হাসপাতালটির কার্যক্রম শুরু হয়েছিল। তৎকালীন বাংলার গভর্নর ব্যারন ক্যাসি হাসপাতালটি উদ্বোধন করেছিলেন। ২০টি শয্যা দিয়ে হাসপালের যাত্রা শুরু হয়েছিল। ১৯৭০ সালে ঢাকার বাইরের প্রথম হাসপাতাল হিশেবে এইখানেই যক্ষ্মা ইউনিট শুরু হয়েছিল। পরবর্তীতে ৭৫০ শয্যা বিশিষ্ট হাসপাতালে উন্নীত করা হয়েছে। ২০২০ সালের তথ্য অনুসারে হাসপাতালে ১০৫০ টি শয্যা আছে।
  
  মুক্তিযুদ্ধের সময় পাকিস্তান সেনাবাহিনীর হাতে রণদাপ্রসাদ সাহা, তার পুত্র এবং কুমুদিনী হাসপাতালের কর্মীরা নিহত হয়েছিল। করোনাভাইরাসের বৈশ্বিক মহামারীতে  হাসপাতালটি বিনামূল্যে টেলিমেডিসিন সেবা শুরু করেছে।
  
  আরও দেখুন 
   কুমুদিনী ওয়েলফেয়ার ট্রাস্ট
   রণদা প্রসাদ সাহা বিশ্ববিদ্যালয়
   কুমুদিনী মহিলা মেডিকেল কলেজ
   রণদাপ্রসাদ সাহা
  
  তথ্যসূত্র
  
  বহিঃসংযোগ 
  
   প্রাতিষ্ঠানিক ওয়েবসাইট
  
  বিষয়শ্রেণী:টাঙ্গাইলের হাসপাতাল
  বিষয়শ্রেণী:১৯৩৮-এ প্রতিষ্ঠিত
  বিষয়শ্রেণী:১৯৩৮-এ প্রতিষ্ঠিত হাসপাতাল
  বিষয়শ্রেণী:চিকিৎসা সেবা
  বিষয়শ্রেণী:বাংলাদেশের বেসরকারি হাসপাতাল
title: কুমুদিনী হাসপাতাল